BEOGRAD Objavio fotografije na Facebooku\nBEOGRAD Stefanović: Naser Orić nije ušao u Srbiju, da jeste, odmah bi ga uhapsili\nMinistar unutrašnjih poslova Srbije Nebojša Stefanović izjavio je da bivši ratni komandant Armije BiH u Srebrenici Naser Orić nije ušao u Srbiju, kao što je objavio na svom Facebook profilu.\n- Naser Orić nije ušao u Srbiju. Za njim je raspisana potjernica i istog trenutka kada bi kročio na naš teritorij, bio bi uhapšen. Pošto to dobro zna, siguran sam da on ne dolazi ni na 50 kilometara od granice sa Srbijom, a kamoli da prelazi u našu zemlju - rekao je Stefanović.\nPovodom fotografija koje je Orić objavio, navodno, iz restorana u Užicu, Stefanović je rekao da je očigledno da se na fotografiji vidi tradicionalno istočnjačko posuđe, čija je upotreba uobičajena u Sarajevu, ali ne i u Užicu.\nOn je naveo kako bi posebno čudno bilo da restorani u Užicu služe vodu "Olimpija", koja se jasno može vidjeti na Orićevoj fotografiji, a takvu vodu služe u sarajevskim restoranima i nema je na tržištu Srbije.\n- Pošto vidim da Naser Orić čezne za turističkom ponudom Srbije, za njega imam posebnu preporuku, što prije da vidi unutrašnjost zatvora u Sremskoj Mitrovici, Valjevu, Požarevcu ili Nišu - rekao je Stefanović za Kurir.\n18.03.2019 u 13:10\nOrić: Osramoćeni general Mekenzi godinama je "na koritu" pristalica četnika popa Đujića u Americi i Kanadi\n12.03.2019 u 13:41\nNaser Orić Nebojša Stefanović Srbija


Završena zabavna škola fudbala u Bosilegradu - juGmedia\nZavršena zabavna škola fudbala u Bosilegradu\nBOSILEGRAD – U Bosilegradu je završena treća po redu zabavna škola fudbala „Open fun football schools 2014“, koja se smatra jednim od najmasovnijih sportsko rekreativnih događaja u ovoj opštini, koji je ove godine okupio 259 mališana uzrasta od 5 do 14 godina.\nDečaci I devojčice su se družili, zabavlјali, igrali i učili prve fudbalske korake. Oni su sa trenerima i asistentima na 12 stanica na igralištu izvodili zanimlјive fudbalske igre, kao što su primanje i dodavanje lopte, štafetne igre, šutiranje na gol, vođenje lopte, preskakanje prepona, kružne igrice, hokej na travi, nožni tenis i upoznavanje dece sa pravilima ponašanja u saobraćaju.\nSvi učesnici dobili su majice, kačkete i narukvice sa amblemom “open fun football schools”, a po završetku igara predsednik opštine Vladimir Zaharijev uručio je za učešće.\nRealizator projekta je Sportsko društvo Mladost uz partnerstvo opštine Bosilegrad, a finansijeri i pokretači škole su Danska i Norveška vlada uz podršku UEFA.\nBesplatan ulaz za film „Stara škola kapitalizma“\nLESKOVAC - Pred nama je godina u kojoj očekujemo dolazak većih investitora u Leskovac i otvaranje novih radnih mesta, izjavio je gradonačelnik Leskovca…\nVRANJE -Povodom praznika Prepodobnog Pahomija Velikog, Episkop vranjski Pahomije, služio je praznično bdenije, a u nastavku Svetu liturgiju, sa…\nVRANJE - Na području Policijske uprave u Vranju 24. marta ove godine registrovane su tri saobraćajne nezgode u kojima su tri lica zadobila teške i…


Tender za novo igralište u banjalučkom naselju Lazarevo - BIGportal.ba\nTender za novo igralište u banjalučkom naselju Lazarevo\n5 Maja, 2020 5 Maja, 2020 0435\nIzgradnja dječijeg igrališta u Lazarevu kod Osnovne škole “Ivan Goran Kovačić” trebalo bi da počne uskoro, nakon što je ovih dana pokrenuta javna nabavka za izbor izvođača ovog posla procijenjene vrijednosti 60.000 KM, saopštila je Gradska uprava.\nKako je navedeno igralište je planirano je za djecu uzrasta od jedne do šest godina.\n“U sklopu dječijeg igrališta oko podloge projektovane su betonske pješačke staze. Igra je organizovana parcijalno prema grupama igračaka: ljuljaška, klackalice, njihalica sa oprugom, ljuljaška za djecu sa otežanim kretanjem, brojalica, vozić od trupaca, tunel i u centralnom dijelu igrališta mini toranj sa toboganom”, kazali su u odjeljenju.\nUz prostor oko igrališta, planirano je i postavljanje klupa i korpi za otpatke.\nIzgradnja igrališta u Lazarevu biće finansirana gradskim i sredstvima Sekretarijata za raseljena lica i migracije RS, koje je doniralo 40.000 KM za realizaciju ovog projekta.\nZabranu kretanja prekršilo 28 građana, 135 kažnjeno zbog nenošenja zaštitne opreme\nMihajlović: Za dva mjeseca sam jednom izašao iz kuće – da kupim cigarete


CRTA :Izborni kalendar 2017 - CRTA\nIzbori 2017 Saopštenja Vesti Vesti 2017 / 29.01.2017.\nKo će sve u trku za mesto šefa države još uvek nije poznato, ali ono što je za sada izvesno jeste da će podršku građana tražiti Saša Jankovič, Vuk Jeremić, Vojislav Šešelj, Boško Obradović, Aleksandar Popović, Nenad Stamatović, Miroslav Parović i Saša Mirković. Vladajuća partija će, prema najavama, ime svog kandidata objaviti na Sretenje, a moguća su tri scenarija – kandidatura Aleksandra Vučića, podrška za Tomislava Nikolića ili podrška nekom novom kandidatu.\nDok čekamo na odluku naprednjaka, ono o čemu se takođe spekuliše jesu rokovi i datumi u kojima će izbori biti održani. Istinomer je zbog toga analizirao sve moguće scenarije, a izborna kombinatorika pokazuje da je 9. april najverovatniji datum za održavanje prvog kruga glasanja za predsednika Srbije.\nTomislav Nikolić i Aleksandar Vučić (arhivska fotografija) / Foto: FoNet, Nenad Đorđević\nNaime, prema Zakonu o predsedniku Republike, izbori za šefa države moraju biti raspisani 90 dana pre kraja mandata aktuelnog predsednika. S obzirom na to da je Tomislav Nikolić zakletvu položio 31. maja 2012. godine, to znači da ovogodišnji izbori moraju biti raspisani 2. marta. Takođe, prema Zakonu, izbori ne smeju biti sprovedeni u roku manjem od 30 dana, niti dužem od 60. To znači da, ukoliko budu raspisani 2. marta, prvi mogući datum održavanja predsedničkih izbora je 2. april, dok je poslednji datum 30. april.\nPostoji pet mogućih datuma kada predsednički izbori mogu biti održani – 2, 9, 16, 23. i 30. april i u tom periodu moraju biti održana oba kruga, ukoliko to bude bilo neophodno. Treba imati u vidu da je praksa da između prvog i drugog kruga glasanja prođe 14 dana, kaže za Istinomer šef posmatračke misije “Građani na straži” Raša Nedeljkov.\n„Praksa je takva, pre svega, jer je proceduralne stvari nemoguće završiti u kraćem roku. Naime, nije moguće da se drugi krug održi samo 7 dana nakon prvog zbog toga što bi, u tom slučaju, RIK imao samo jedan dan da odštampa listiće za drugi krug i dostavi ih svim biračkim odborima u Srbiji“, objašnjava Nedeljkov.\nU medijima su se pojavile i spekulacije u vezi sa tim da bi između dva kruga predsedničkih izbora moglo da prođe i tri nedelje. Međutim, takve najave su potpuno neosnovane, jer je Zakon o izboru predsednika Republike jasan i kaže da se ponovljeno glasanje mora održati u roku kraćem od 15 dana.\nAko na sve to dodamo i činjenicu da vernici u Srbiji 16. aprila slave Uskrs i da je malo verovatno da će građani na birališta baš na taj praznik, prostom računicom zaključujemo da je najverovatniji datum za glasanje u prvom krugu 9. april. Ukoliko nijedan kandidat ne osvoji apsolutnu većinu glasova (više od 50 odsto), građani će predsednika izabrati u drugom krugu i to dve nedelje kasnije, odnosno 23. aprila.\nTakođe, postoji i još jedna mogućnost, mada je ona manje verovatna u odnosu na ostale. Naime, izbori za novog predsednika Srbije bi mogli da budu održani već tokom marta. U tom slučaju, aktuelni predsednik Tomislav Nikolić morao bi da podnese ostavku pre isteka mandata, kako bi se stvorili uslovi za prevremeno raspisivanje izbora. Ova opcija je verovatna samo u slučaju da Srpska napredna stranka i Aleksandar Vučić istaknu Tomislava Nikolića kao svog predsedničkog kandidata.\nOvakav scenario bi ne bi odgovarao opozicionim kandidatima, zbog toga što bi značajno skratio period kampanje i vreme za prikupljanje potpisa za kandidaturu. Inače, kandidat za predsednika može da bude svaki punoletni građanin Srbije, a svojim potpisima mora da ga podrži najmanje 10 hiljada građana.\nUz predsedničke i parlamentarni\nMeđutim, ukoliko bi se vladajuća stranka odlučila za prethodnu varijantu, to bi značilo da Srbija sigurno neće ići na vanredne parlamentarne izbore, jer su rokovi koji važe za izbore za narodne poslanike nešto drugačiji u odnosu na one koji se tiču izbora šefa države. Naime, parlamentarni izbori ne smeju biti održani u periodu kraćem od 45 ni dužem od 60 dana. Ako SNS ime svog predsedničkog kandidata objavi tek na Sretenje, odnosno 15. februara, jasno je da je prvi mogući datum za održavanje parlamentanrih izbora tek u prvim danima aprila.\nUkoliko se Srpska napredna stranka ipak odluči da 9. aprila, zajedno sa predsedničkim imamo i vanredne parlamentarne izbore, Narodna skupština bi morala biti raspuštena najkasnije do 23. februara.\nJedan od mogućih scenarija jeste i održavanje izbora za Skupštinu Grada Beograda zajedno sa predsedničkim. U tom slučaju, ukoliko izbori budu 9. aprila, Maja Gojković bi izbore za Skupštinu Grada Beograda morala da raspiše najranije 9. februara, a najkasnije 23. februara. Inače, redovni beogradski izbori treba da se održe u prvim mesecima 2018. godine.\nPredsednik Republike, prema Ustavu Srbije, bira se na mandat od pet godina, a izbori za predsednika su neposredni, što znači da građani glasaju direktno za ličnost koja se kandidovala. Zbog toga i u Zakonu o predsedniku Republike stoji da on „izražava državno jedisntvo Republike Srbije“.\nPreuzeto sa Istinomer.rs\nIzbori 2017 Saopštenja Vesti Vesti 2017 / 06.12.2018.\nIzbori 2017 Saopštenja Vesti Vesti 2017 / 17.04.2017.


Tuzla vijestiKulturaU BKC TK od 15. septembra Dani sjećanja na Nedžada Ibrišimovića\nDesetu godišnjicu smrti Nedžada Ibrišimovića, jednog od najvećih bh. književnika, te slikara i publiciste, Bosanski kulturni cenar Tuzlanskog kantona obilježit će višednevnom manifestacijom koja počinje 15. septembra.\nBosanski kulturni centar će kroz postavku predstave “Kuća bez vrata”, zatim izložbom Ibrišimovićevih skulptura i likovnih djela, te panel diskusijom o liku i djelu, dati doprinos čuvanju od zaborava uspomene na Nedžada Ibrišimovića.\n-Izložba je dio priče koju Bosanski kulturni centar priprema od početka godine, a kojom želimo dati svoj doprinos u sjećanju na Nedžada Ibrišimovića kao velikog čovjeka i patriotu, ali i na širok i vrijedan opus koji je ostavio u bh. književnosti i umjetnosti. Dio izložbe koja najvećim dijelom ima dokumentarističku ulogu bit će Ibrišimovićevi crteži, skulpture, njegove knjige u raznim izdanjima, rukopisi i drugi predmeti koji će posjetiteljima svih događaja u okviru ove manifestacije približiti ono što je stvarao Nedžad Ibrišimović – rekao je rukovodilac galerijsko-scenskih poslova u JU BKC TK Hari Ejubović, rukovodilac galerijsko-scenskih poslova u JU BKC TK.\nDrugi događaj u okviru BKC-ovih “Dana Nedžada Ibrišimovića“ je panel diskusija o liku i djelu Nedžada Ibrišimovića, o kome će govoriti njegovi savremenici, a događaj će se održati u prostoru tuzlanskog BKC-a, 22. septembra.\nCentralni događaj je predstava “Kuća bez vrata”, koja je nastala po motivima Ibrišimovićeve pripovjetke “Kuća zatvorenih vrata“, a koja će premijerno biti izvedena 25. septembra u Velikoj BKC TK.\nDramaturgiju i režiju potpisuje Gradimir Gojer, a mladu glumačku postavu u predstavi čine Alisa Brkić, Samina Mujkanović, Faruk Uščuplić, Damir Altumbabić i Damir Mahmutović.\nAutor je više od 20 štampanih izdanja i radio drama, a od 1982. do 2000. imao je deset samostalnih izložbi. Bio je predsjednik Udruženja pisaca BiH, član Udruženja likovnih umjetnika BiH, dobitnik brojnih nagrada i priznanja.\nUmro je 15. septembra 2011. godine u Sarajevu u 71. godini života, saopćeno je iz Javne ustanove Bosanski kulturni centar Tuzlanskog kantona.


Mačva u nedelju gostuje ekipi Voždovca - FK Mačva Šabac\nPetu play-out utakmicu fudbaleri Mačve odigraće u nedelju, 05.maja sa ekipom Voždovca. Utakmica u okviru 35.kola Super lige Srbije igra se u Beogradu od 16 časova.\nKadrovi sa susreta u Šapcu\nNakon dobre partije prikazane pred šabačkom publikom u prošlom meču, Šapčani i u naredni susret ulaze motivisani da na svoj konto dopišu nove bodove. U ovoj superligaškoj sezoni u međusobnim susretima, Šapčani su najpre na svom terenu slavili sa 2:0, dok su na gostovanju Voždovcu poraženi minimalnim rezultatom 1:0.\nDarko Tešović: „Mi sada ulazimo u ovu utakmicu sa istim motivom kao i koju smo izgubili pre mesec dana. Malo smo mirniji što se tiče bodova u plej-autu, ali još uvek nismo završili posao. Sigurno se nećemo braniti na Voždovcu. Igraćemo onako kako Mačva igra, disciplinovano, odgovorno i na pobedu. Treba uvek imati u vidu da ne zavisi sve samo od nas, igra zavisi i od činjenice kako će ekipa Voždovca ući u utakmicu. Jasno je da domaćin ima dobre pojedince, kvalitetna su ekipa i to mi daje za pravo da očekujem dobru i otvorenu igru sa obe strane.“\nNakon četiri odigrane play-out utakmice šabačka Mačva zauzima treće mesto na tabeli sa 23 boda, isto toliko ima drugoplasirani Spartak, a sa bodom više trenutno je prvoplasirana ekipa Radnika. Ekipa Voždovca sa 21 bodom zauzima četvrtu poziciju, Rad i Bačka imaju po 18 bodova, pretposlednji je Zemun sa 17, dok Dinamo na poslednjem mestu ima 14 bodova.


CBBiH godinama gradi kvalitetne odnose sa finansijskim institucijama Švicarske – Biznis.ba\nCBBiH godinama gradi kvalitetne odnose sa finansijskim institucijama Švicarske\nobjavljeno 03. feb 2021. u 16:12\nAmbasador Švicarske u Bosni i Hercegovini Daniel Hunn posjetio je Centralnu banku Bosne i Hercegovine (CBBiH).\nU nastupnu posjetu ambasadora Švicarske primio je guverner CBBiH Senad Softić koji je tom prilikom iskazao zahvalnost za napore koje je uložila Švicarska u ekonomski i socijalni razvoj BiH, te naglasio da CBBiH već godinama gradi kvalitetne odnose sa švicarskom Vladom i njenim finansijskim institucijama.\nAmbasador Hunn ukazao je na činjenicu da je CBBiH već počela s aktivnostima realizacije i korištenja tehničke pomoći u ovoj godini, što je čini najuspješnijom centralnom bankom – korisnikom tehničke pomoći u BCC programu, saopćeno je iz Centralne banke BiH.\nU okviru partnerstva i strategije podrške Švicarske Bosni i Hercegovini odvija se uspješna saradnja sa CBBiH, posebno kroz Program bilateralne pomoći i izgradnje kapaciteta centralnih banaka (BCC), koji se realizuje uz intenzivne konsultacije sa Švicarskim sekretarijatom za ekonomske poslove (SECO) i Institutom za međunarodne studije iz Ženeve. Tokom 2020. godine, ova saradnja se odvijala u virtuelnom formatu, kroz intenzivne konsultacije i edukativne aktivnosti, u skladu s potrebama CBBiH.\n– Iznimno cijenim brzu reakciju i podršku SECO u ovim izazovnim vremenima. Zahvaljujući posvećenosti švicarskog partnera ali i intenzivnim naporima osoblja CBBiH, projekat se odvija u kontinuitetu – zaključio je guverner Softić.\nOvom prilikom guverner je ambasadora Hunna informisao o najnovijim makroekonomskim pokazateljima za Bosnu i Hercegovinu te aktivnostima koje je CBBiH poduzela tokom perioda pandemije u cilju očuvanja monetarne stabilnosti i stabilnosti finansijskog sistema.\nTokom razgovora ambasador Hunn je istakao opredijeljenost njegove države za nastavkom saradnje u okviru partnerstva i strategije podrške Švicarske Bosni i Hercegovini, navodi se u saopćenju.


ĐUKANOVIĆ: Nijesam uradio ništa nezakonito, tužilaštvo da ispita cijeli slučaj – Portal Luca\nPredsjednik Crne Gore Milo Đukanović saopštio je da nije uradio ništa nezakonito kada je osnovao firmu van granica Crne Gore 2012. godine i pozvao tužilaštvo da ispita cijeli slučaj. istakao je da je svoj odnos prema državi pokazao u „dugim godinama borbe za nju“\nPredsjednik Crne Gore Milo Đukanović saopštio je da nije uradio ništa nezakonito kada je osnovao firmu van granica Crne Gore 2012. godine i pozvao tužilaštvo da ispita cijeli slučaj.\nOn je za RTCG kazao da je svoj odnos prema državi pokazao u „dugim godinama borbe za nju“.\nĐukanović je u Sloveniji, gdje se održava Samit Evropska unija – Zapadni Balkan, odgovarao na navode međunarodnih istraživača o slučaju Pandora papiri.\n„Na tu temu ne bih imao ništa novo da kažem, u odnosu na ono što sam kazao timu istraživačkih novinara, koji se bavio tom temom, i ono što je bilo saopštenje mog Kabineta nakon što je ta, još jedna u nizu afera, lansirana. Po mom uvjerenju, riječ je o još jednoj konstrukciji, još jednoj iskonstruisanoj aferi, koja treba da posluži za domaće političke potrebe i koja će sigurno, veoma brzo, voditi urušavanju reslova auitoriteta njenih autora i koja će voditi njihovoj potpunoj kompromitaciji“, rekao je Đukanović u Kranju, prenosi portal RTCG.\nDodao je da svoje zakonito postupanje ne vezuje za državne funkcije.\n„Ponašam se kao čovjek koji već nosi teret okolnosti da sam godinama obavljao odgovorne državne funkcije i da moram štititi ne samo svoj ugled, već i autoritet funkcija koje sam obavljao i koje obavljam, kao ugled države na čijem se čelu nalazim“, kazao je Đukanović.\nIstakao je da sporna registrovana firma nije otvorila ni bankovni račun.\n„Samim tim nije mogla ništa uraditi i vrlo brzo nakon formiranja je ugašena. Jako je važno da svi razumijemo da i kada se nalazimo na funkciji i kada nijesmo, da sve što radimo radimo zakonito i u skaldui sa strogim standardima morala koji afirmišemo i kojeg se moramo pridržavati. Ni ja ni moj sin nikada nijesmo i sigurno nećemo ništa uraditi štetu države Crne Gore, za razliku od onih kojin pokušavaju lansirati aferu i koji me pokušavaju, bez argumenta, zakovati za stub srama“, rekao je Đukanović.\nIstakao je i da je svoj odnos prema državi pokazao u „dugim godinama borbe za nju i izgradnje institucija“.\nMreža za afirmaciju nevladinog sektora (MANS) u nedjelju je, u okviru globalne istrage o ofšor kompanijama pod nazivom “Pandora papiri”, objavila da su Milo i Blažo Đukanović 2012. godine potpisali tajne ugovore o upravljanju svojom imovinom, skrivajući se iza, kako su naveli, komplikovane mreže povezanih kompanija iz Velike Britanije, Švajcarske, Britanskih Djevičanskih Ostrva, Paname i Gibraltara.\nMANS je u dokumentaciji vodeće advokatske kancelarije u Panami “Alcogal”, pronašao ovjerene kopije ugovora o uspostavljanju trastova koje su Đukanovići sklopili 21. juna 2012. sa kompanijom “CM Skye 2 (PTC) limited” registrovanom na Britanskim Djevičanskim Ostrvima.\nTrastovi su uspostavljeni na period od 80 godina, a kompanija koja njima upravlja ovlašćena je da za račun Đukanovića može da kupuje i prodaje nekretnine i firme, otvara nove kompanije i žiro-račune, daje i uzima kredite i obavlja razne druge poslove.\nNIKŠIĆ: Oružana pljačka Pošte, ubijen radnik obezbjeđenja\nBEČIĆ: Neka se URA izjasni o rekonstrukciji\nBURIĆ: Izjave Abazovića neargumentovane, netačne i krajnje tendeciozne\nDa li EU i donatori finansiranjem isplate ličnih dohodaka nevladinom sektoru u Crnoj Gori krše principe EU ? PITANJE NA KOJE JOŠ NIJESMO DOBILI ODGOVOR ili KO FINANSIRA MANS? Pitanje upućeno Delegaciji Evropske Unije u Crnoj Gori :Da li je NVO MANS sa 23 zaposlena „Preduzeće“-NVO na budgetu EU ?Po javnom izvještaju za 2019 god: 1.Da li MANS isplaćuje svoje obaveze po osnovu poreza i doprinosa na osnovu zarada : (plata i honorara od 414 808 eura) ?2.Za šta su MANSU potrebne proizvodne usluge u iznosu od 93 500 eura ?3.Da li su uposleni MANS putovali u iznosu od 48 929 eura ? (da li je to gotovina i privatne bankarske kartice)4.Da li je logično da reprezantacija i neproizvodne usluge NVO MANS iznose 78 294 eura ? (Da li je to gotovina?) PITANJA KOJA SU JAVNO POSTAVLJENA MANSU,EU Delegaciji i nevladinom sektoru.ODGOVORA NEMA ? „MANS papiri“ su jednako interesantni kao i „Pandora papiri“. Najlakše je pokazati prstom,najteže kada se pitanje postavi onom koji pokazuje!


Petković: Jednokratna pomoć za Srbe na KiM biće isplaćena do kraja maja – Dnevni Magazin\nPetković: Jednokratna pomoć…\nOvoga puta iz Prištine je stiglo obaveštenje da se Petkoviću ne dozvoljava ulazak na KiM zbog pandemije iako je, kako kaže, i on i njegov tim i vakcinisan i revakcinisan.\n“Danas sam trebao da uručim ključeve 12 novih stanova a zatim u Gračanici da posetim mladića koji je pretučen pre dva dana od strane trojice Albanaca, samo zato što je išao svojom ulicom. Ne znam šta razmišlja Kurti i vlada prištine kada glavnom pregovaraču zabranjuje ulazak. Ovo je direktno kršenje svih sporazuma”, rekao je za RTS Petar Petković.\nPrema rečima Petkovića Prištini kada odgovara oni dozvole ulazak a kada im ne odgovara zabrane.\n“Ovo ne doprinosi dijalogu već ga podriva a Priština pooštrava antisrpsku retoriku. Beograd se striktno drži svih sporazuma potpisanih u Briselu. Obavestili smo sve relevantne institucije, a na ovom primeru se vidi ko poštuje a ko krši procedure. Nemamo iskrenog sagovornika u Prištini, spremnog na razgovor”, istakao je Petković.\nDirektoru Kancelarije za Kosovo i Metohiju kaže da je cilj njegove posete bio između ostalog i da umirim srpski narod i da im kažem da ne nasedaju na provokacije.\n“Nećemo da dozvolimo provokacije i dalje ćemo da čuvamo mir. Ja morim Prištinu da se ne igraju sa Srbima i da ne ohrabruju ekstremiste da napadaju naše crkve, našu kulturnu baštinu i ljude”, naglasio je Petković.\nPetković je za RTS rekao i da je usvojen zaključak vlade koji će omogućiti pomoć za sve Srbe na KiM.\n“Reč je o jednokratnoj pomoći od 200 evra za sve nezaposlene i po 100 evra za zaposlene, penzionere i decu. Nema prijavljivanja, svi će biti obavešteni i dobiće novac do kraja maja”, objasnio je Petković.\nRebalansom budžeta Srbije za KiM je opredeljeno 4 milijarde dinara.


Asad: Saboteri koče reforme\nPredsednik Sirije Bašar al-Asad govori u Damasku\nSirijski predsednik Bašar al-Asad kaže da „saboteri“ pokušavaju da iskoriste legitimne pozive na promenu, ali da reforme u zemlji ne mogu da se sprovode kroz vandalizam.\nAsad je u današnjem televizijskom obraćanju naciji, naglasio da u Siriji ne može doći do razvoja bez stabilnosti. On je takođe rekao da će se založiti za nacionaolni dijalog o reformi.\n„Nema političkog rešenja sa onima koji drže puške i ubijaju, ali mi želimo političko rešenje i nadamo se da će armija što pre da se vrati u kasarne. Nadam se da će i pripadnici bezbednosnih snaga što pre da se vrate u svoje kancelarije, objekte i na svoje položaje i sasvim je normalno da policijske snage opšte sa građanima na osnovu zakona.“\nTo je bio njegov treći veliki govor od početka antirežimskih protesta sredinom marta. Asad je saopštio da uspostavlja komisiju koja će da prouči reforme sirijskog Ustava, ali je upozorio da je najopasnija stvar sa kojom se zemlja suočava, „slabost ili raspad“ sirijske ekonomije.\nPortparolka američkog Stejt dipartmenta, Viktorija Naland, danas je izjavila da Sjedinjene Države od sirijskog lidera traže dela, a ne reči. Novinari agencije Frans pres su za to vreme razgovarali sa izbeglicama na turskoj granici, koje su ljutito reagovale na govor.\nPre govora sirijskog predsednika, britanski ministar inostranih poslova Vilijam Hejg, pozvao je Asada da preduzme reformu ili se povuče s vlasti. Zvaničnici Evropske unije su takođe pozvali Asada da sasluša međunarodnu zajednicu.\n„Situacija sa nasiljem je izuzetno alarmantna i videćete da svi koji su umešani, cela međunarodna zajednica, traži prekid nasilja i zove ga da počne da sluša šta ljudi od njega stvarno traže da uradi.“\nPre Asadovog govora, objavljena je vest da sirijske trupe pretražuju granično selo koje pomaže hiljadama ljudi koji beže od obračuna vojske sa protivnicima režima. Izbeglice i aktivisti kažu da su vojnici u selu Bdama palii letinu i kuće i zatvorili jedinu pekaru u selu. Oni tvrde da je vojska postavila kontrolne stanice da bi sprečila ljude da beže u Tursku. Borci za ljudska prava kažu da je u celoj zemlji u obračunima režima sa demonstrantima koji su počeli sredinom marta, poginulo više od 1400 civila, a da je deset hiljada zatvoreno.


Okončan sastanak / Milorad Dodik više puta zahvalio Erdoganu: “Čuo je naše razlike o NATO-u” – Kakanj-X\nOkončan sastanak / Milorad Dodik više puta zahvalio Erdoganu: “Čuo je naše razlike o NATO-u”\nNa 2 maj, 2019 180\nPotpisan je i Memorandum o razumijevanju u vezi s izgradnjom autoputa Beograd – Sarajevo, kojim je predviđena dinamizacija procesa u izgradnji dijela puta koji prolazi kroz BiH, pišu “Vijesti“.\nPredsjedavajući Predsjedništva BiH Milorad Dodik zahvalio je turskom predsjedniku na pozivu u zvaničnu posjetu, kazavši da je to bila jedinstvena prilika da članovi Predsjedništva BiH razgovaraju sa Erdoganom o pitanjima saradnje.\n“Svjedočimo visokom stepenu razumijevanja za pitanja trgovinske i svake druge saradnje između BiH i Turske. Imali smo opsežne i korektne o našoj međusobnoj saradnji. BiH i Turska na bilateralnom planu nemaju nekih otvorenih pitanja i imaju najveći broj postignutih bilaterlanih sporazuma, što znači i sposobnost da što prije završimo i neke druge protokole koje očekujemo, poput onih iz oblasti energetike i obrazovanja“, poručio je Dodik nakon sastanka sa turskim predsjednikom.\nKako je rekao, članovi Predsjedništva BiH u Tursku su došli sa velikim očekivanjima u vezi sa revidiranjem Sporazuma o slobodnoj trgovini.\n“Zadovoljstvo mi je da sam upravo danas sa predsjednikom Erdoganom potpisao odredbe tog sporazuma koji omogućava povećani obim saradnje između dvije zemlje, te značajan podsticaj za razvoj BiH. Veoma mi je drago što sam u nekoliko navrata od predsjednika Erdogana čuo zalaganje da to zaista bude međudržavni projekat koji treba da omogući potpuni realizaciju i potpunu transparentnost“, rekao je Dodik.\nOdnosi BiH i Turske, naglasio je, ojačani su i današnjim potpisivanjem prvog formalnog memoranduma o izgradnji autoputa Sarajevo – Begorad.\n“To je ozbiljna razvojna šansa i BiH i čitavog regiona, a i za Tursku predstavlja još jednu od alternativa na relaciji Istok – Zapad. Za BiH to će doprinijeti poboljšanju naših šansi. Mali putevi koje BiH ima uvijek su služili da ljudi odu, a mi razumijemo da velikim putevima, kakvi su autoputevi, ljudi dolaze i vraćaju se. Tako da će to biti veliki doprinos“, poručio je predsjedavajući Predsjedništva BiH.\nZahvalio je turskom predsjedniku na razumijevanju koje ima za sva pitanja, pa i ona u kojima postoje različiti stavovi.\n“Zalaganje za što je prije formiranje vlasti u BiH svakako korespondira i sa potrebom same BiH da to učini. Ovdje smo čuli jasnu poruku da je to neophodno učiniti“, rekao je Dodik.\nDodik je naglasio da Turska podržava evroatlantski put BiH, što je, kako je rekao, razumljivo jer je ova država članica NATO saveza.\n“No, želim da izrazim zadovoljstvo činjenicom da je predsjednik Erdogan bio spreman da čuje i naše razlike po tom pitanju u pogledu pristupa koji imamo u BiH i zašto je to baš tako. U svakom slučaju, razumjeli smo da je neophodno što prije formirati vlast, kako bismo nastavili našu uspješnu bilateralnu saradnju, ali isto tako, kako bismo nastavili sva pitanja važna za BiH, a to je i saradnja sa NATO-om. U BiH postoji već institucionalni i formalizovani oblik saradnje kroz Partnerstvo za mir i IPAP, koji smo spremni da obnovimo do kraja godine i da nastavimo saradnju sa NATO-om. Dileme i razlike oko samog članstva u ovom savezu javnosti su već poznate“, naglasio je Dodik.\nDodik je ocijenio važnim što je na današnjem sastanku postavljeno pitanje uključivanja BiH na projekat Turski tok – gasovod koji povezuje izvore gasa preko Turske i dalje preko Balkana sa zapadnom Evropom.\n“Veoma mi je drago što je predsjednik Erdogan dao upute na koje načine se možemo kretati na tom pitanju, u saradnji sa Rusijom i drugim zemljama na Balkanu“, rekao je Dodik, te zahvalio na spremnosti turskog predsjednika da podrži uključivanje BiH na taj energetski tok.\nDodik je da je i sam spreman podržati uključivanje BiH u projekat Turski tok.\n“Gas, koji danas predstavlja najvažniji energetski faktor, treba da dođe u BiH u potrebnim količinama. Potrebno je obezbijediti i ekološku zaštitu. Poznato je da je Sarajevo u zimskom periodu izloženo zagađenju vazduha, jer se koriste fosila goriva. To je neophodno riješiti, a najbolji način je dobiti dovoljne količine gasa“, kazao je Dodik, te izrazio uvjerenje da će se ubrzo razgovarati o tom projektu.\nTurskom predsjedniku zahvalio je i na zalaganju za mir i stabilnost u regionu i BiH.\n“To je politika koju i mi žalimo i hoćemo da ostvarimo“, poručio je Dodik.\nRekao je da je zahvalan na činjenici što se “Turska prema cijeloj BiH odnosi na jednak način”.\n“Ovo je bila prilika da predsjednika Erdogana informišem da Turska banka djeluje ne samo u FBiH, nego i u RS, te da je nedavno otkupila obveznice vlasti iz Banjaluke, što govori o jačanju međusobnog povjerenja i potrebi da to povjerenje ojačamo u budućnosti“, konstatovao je predsjedavajući Predsjedništva BiH.\nU ime Predsjedništva BiH, Dodik je pozvao turskog predsjednika u posjetu BiH tokom ove godine.


Opozicija u kosovskoj Skupštini premijera gađala jajima (VIDEO) – Fokus.ba\nOpozicija u kosovskoj Skupštini premijera gađala jajima (VIDEO)\nPoslanici opozicije nisu dozvolili nastavak rada Skupštine Kosova ni nakon dva i po sata pauze, koja je usledila nakon što su opozicioni poslanici jajima gađali premijera Isu Mustafu dok je bio za govornicom. Opozicione partije su blokirale rad Skupštine tako što su se njeni poslanici okupili oko predsedvajućeg i nisu hteli da se vrate na svoja mesta.\nPredsednik Skupštine Kadri Veseli je pokušao da nagovori opoziciju da učestvuje u debati o briselskim sporazumima i da ne blokira sve poslanike, ali to nije imalo efekta. On je potom pozvao lidere opozicije na razgovor i odredio pauzu od 30 minuta.\nPokret “Samoopredeljenje” je saopštio da su danas poslanici opozicije “zaustavili laži Ise Mustafe, putem kojih je nameravao da još jednom prevari građane i poslanike o sporazumima iz Brisela, koji ruše Kosovo”.\nPredsednica Kosova Atifete Jahjaga i Vlada Kosova oštro su osudili napad na premijera i zatražili nastavak skupštinske sednice.\nKosovski premijer je na svoj zahtev trebao da informiše poslanike na sednici Skupštine u četvrtak, ali je zbog odsustva pojednih ministara zatražio odlaganje te tačke dnevnog reda. Opoziciji se to nije svidelo, pa je blokirala rad sednice i predsedavajući Sabri Hamiti je bio prinuđen da prekine sednicu, koja je danas nastavljena.


čet, 13. septembar 2018 - ned, 16. septembar 2018\nU okviru četvrtog Festivala nezavisnog američkog filma, koji se od 13. do 16. septembra održava u Domu omladine Beograda, pred srpskom publikom premijerno će biti prikazan film „Loše obrazovanje Kameron Post” (The Miseducation of Cameron Post, 2018, 91’). Ova tinejdžerska drama u režiji Desiree Akhavan, koja sa Ceciliom Frugiuele potpisuje i scenario, pobednički je film ovogodišnjeg Sandens festivala i dobitnik Velike nagrade žirija. Naslovnu ulogu tumači mlada zvezda Chloë Grace Moretz („Let me in“, „Kick-Ass“), koja je na velikom platnu ostvarila još jednu ulogu za pamćenje.\nOvog puta igra seksualno ambivalentnu tinejdžerku uhvaćenu u zagrljaju sa svojom drugaricom, zbog čega biva poslata u crkveni kamp za mlade kojima je “potrebna terapija za promenu seksualnog opredeljenja“ .\n„Loše obrazovanje Kameron Post” je izuzetan film o konfuziji i bolu koje mladi proživljavaju na takvom mestu i o duhu tinejdž-buntovništva i zajedništva koji su jači od bilo kakvih stega. Pored Chloë Grace Moretz, glavne uloge igraju Sasha Lane, Forrest Goodluck i John Gallagher Jr.\nOsim na Sandens festivalu, na kojem je proglašen za najbolji, film je ove godine prikazan i na drugim festivalima: Tribeka, Karlovi Vari, Sijetl, San Francisko, Molodist.\nOvogodišnje izdanje festivala IndieBelgrade, pod sloganom „Od nezavisnog filma do Oskara“, prikazaće 6 premijernih filmova najsvežije produkcije američkog nezavisnog filma, koji će se takmičiti za Grand Prix. U pitanju su ostvarenja koja su društveno angažovana i bave se važnim, često i teškim temama, a do sada su već prikazana na prestižnim svetskim festivalima.\nSpecijalni gost festival biće ikona nezavisnog filma, dvostruki oskarovac Aleksander Pejn (Alexander Payne). Autor „Stranputica“, „Nebraske“, Potomaka“ i „Sve o Šmitu“, primiće nagradu „Indie Icon Award“ za životno delo i razgovarati sa radoznalom beogradskom publikom o svom putu od nezavisnog filma do Oskara, u subotu 15. septembra, nakon čega će uslediti specijalna projekcija jednog njegovog filma.\nIndie Belgrade organizuju Dom omladine Beograda & Super Films Int. uz podršku Grada Beograda, Minastarstva kulture i informisanja Republike Srbije i Ambasade SAD u Beogradu.\nSelektori festivala su Hristina Hadžiharalabus & Radoslav Pavković, a urednik filmskog programa Doma omladine Dragan Nikolić.


Šef poslaničke grupe Demokratske partije Kosova (DPK) Abeljard Tahiri ocenio je da je to „dokaz da je vladajuća koalicija u krizi“ i da treba da vrati mandat građanima, pozivajući da se održe prevremeni parlamentarni izbori.\n„Vladajuća koalicija ima dva puta, ili da vrati mandat narodu ili da nastavi da vlada. Imamo izbegavanje učešća na sednicama i zato ih pozivam da vrate mandate ili da budu odgovorniji i da prevaziđemo krizu“, kazao je Tahiri.\nŠef poslanika Alijanse za budućnost Kosova (ABK) Besnik Tahiri rekao je da su u toj stranci „u poslednjem trenutku“ saznali da je sastanak odložen.\nUsled odlaganja sednica Predsedništva parlamenta, predsednik Skupštine Kosova Gljauk Konjufca je iskoristio ustavno pravo da saziva sednice i bez odluke predsedništva.\nOn je u prethodne dve nedelje zakazao dve sednice kosovskog parlamenta, koji se nije sastajao još od sednice na kojoj je odredio datum izbora za gradonačelnike i odbornike.


U Bosnu i Hercegovinu danas je stigao 12. kontingent vakcina iz mehanizma Evropske unije EU4health, a reč je o 12.870 doza “Fajzera”.\nOvu informaciju potvrdio je pomoćnik ministra u sektoru za zdravstvo Ministarstva civilnih poslova BiH Dušan Kojić, prenosi Srpskainfo.\n- EU4health, 12. kontigent od 12.870 doza vakcina Fajzer/Bionteh upravo je ušao u Bosnu i Hercegovinu - napisao je Kojić na Tviteru, prenosi Klix.\nPodsećanja radi, prošle sedmice je u BiH stiglo 332.870 doza tri različite vakcine.\nFEDERACIJI BiH OD SRPSKE 15.200 VAKCINA Štab za vanredne situacije odobrio donaciju


Platforma dela opozicije za dijalog o izborima: Posebno ministarstvo, paralelna uredništva javnih servisa i razdvajanje izbora | Insajder\nPlatforma dela opozicije za dijalog o izborima: Posebno ministarstvo, paralelna uredništva javnih servisa i razdvajanje izbora\nFormiranje ministarstva za sprovođenje izbora, postavljanje paralelnog uredništva informativnog programa javnih servisa i razdvajanje termina održavanja izbora za različite nivoe vlasti zahtevi su opozicionih stranaka, ključ su platforme dela opozicije za pregovore pod okriljem Evropskog parlamenta o uslovima za slobodne i poštene izbore.\nOvu platformu sačinili su Demokratska stranka, Pokret slobodnih građana, Stranka slobode i pravde i Pokret za preokret i prosledile ih Novoj i Socijaldemokratskoj stranci kao odgovor na poziv za usaglašavanje jedinstvenog delovanja opozicije.\nKao ciljevi predložene platforme u koju je Insajder imao uvid navode se obezbeđivanje slobodnog i tajnog izjašnjavanja građana na izborima, sprečavanje zloupotrebe državnih i javnih resursa u političke svrhe, oslobađanje medija, koje podrazumeva potpuno, istinito i blagovremeno informisanje građana i ravnopravno predstavljanje političkih aktera, kao i uspostavljanje stručne administracije koja kontroliše predizborni i izborni proces.\nU platformi je navedeno da se u cilju povratka demokratskih principa i procedura, predlaže donošenje posebnog zakona (lex specialis) kojim će biti definisano i obezbeđeno formiranje ministarstva za sprovođenje izbora, koje bi trebalo da spreči pritiske i ucene na birače, izbornu krađu i obezbedi građanima zakonom definisano pravo na slobodan izbor. Prema predlogu SSP, DS i PSG, ministra bi birala Skupština Srbije iz redova nestranačkih ličnosti, a na osnovu predloga opozicionih stranaka.\nIstiče se da je u cilju zaustavljanja mehanizma prisilnog glasanja, neophodno da ministarstvo uvede i postavi Poverenika. Njegov zadatak bi trebalo da bude da spreči protivzakonito delovanje i prinudno glasanje u javnom sektoru, odnosno u svim pravnim licima koji su direktni ili indirektni budžetski korisnici. Poverenik bi primao i obrađivao anonimne prijave svih zaposlenih povodom pretnji i ucena kojima su izloženi i informisao javnost i ministarstvo sa identitetom rukovodioca u javnom sektoru koji ucenjuju zaposlene.\nUz konstataciju da su građani Srbije uskraćeni za istinite i pravovremene informacije, navodi se da je neophodno da upravni odbori javnih servisa, na bazi predloga Nezavisnog udruženja novinara Srbije, imenuju paralelna i profesionalna uredništva informativnih programa javnih servisa, čime će se, kako ističu, izbeći prividno otvaranje medija i merenje medijske slobode kroz sporadična prisustva predstavnika opozicije u programskim segmentima.\n“Paralelna uredništva informativnih programa funkcionišu po principu smenjivanja u uredničkom poslu svaki drugi dan – jedan dan informativne segmente programa uređuje postojeće uredništvo, drugi dan nezavisno uredništvo. U danima kada nezavisno uredništvo informiše građane neophodno je da obezbedi adekvatne sadržaje koji će garantovati istinito i pravovremeno informisanje nacionalnih manjina i jednaku zastupljenost svih političkih predstavnika nacionalnih manjina”, navodi se u Platformi.\nTakođe zahteva se i formiranje stručnog i nezavisnog tela sastavljenog od stručnjaka za medijsko pravo koje bi trebalo da spreči zloupotrebu medija i poštovanje medijskih zakona.\nU platformi se navodi da bi članove tog novog tela birala Narodna skupština na predlog ministarstva za sprovođenje izbora, a u slučajevima “nespornih i smišljenih kršenja medijskih zakona i narušavanja profesionalnih standarda”, novoizabrano telo bi imalo mogućnost da zabrani emitovanje programa u trajanju od 24 sata.\nPlatforma pretpostavlja i razdvajanje termina održavanja izbora za različite nivoe vlasti, čime bi se, kako se navodi, smanjila mogućnost za zloupotrebe koje kompromituju čitav izborni proces.\n„Bili smo spremni već prošle godine, možemo da počnemo bilo kog dana, već sutra“, rekao je Bilčik za N1.\n“Razgovor i dijalog treba da bude sa svim strankama jer se ovde razgovara o izbornim uslovima”, rekao je Dačić.


Šverc droge - Blic Online\nU Torinu je uhapšeno 20 pripadnika narko bande koja se oblačila u elegantnu odeću i vozila skupa kola da ne bi izazivali sumnju, a koja je zbog svog načina ponašanja prozvana banda "dres kod".\nUKINUTA PRESUDA Osudili ih na 17 godina zatvora, a nisu ih saslušali\nVrhovni sud Republike Srpske ukinuo je presude trojici optuženih za šverc drogom iz akcije “Piramida” a koji su bili osuđeni na ukupno 17 godina i 10 meseci zatvora, saznaje Srpskainfo.\nDavor T. (31), za koga se veruje da je sa Kotoraninom Igorom Dedovićem organizovao šverc više od tone kokaina zaplenjenog u Rumuniji, nedavno je promenio prezime iako ga Srbija ni zbog čega nije tražila.\nPAO VOĐA NARKO-KARTELA U Crnoj Gori uhapšen "novi Darko Šarić"\nPodgoričanin Vaso Ulić uhapšen je zbog sumnje da je umešan u međunarodni šverc droge, nezvanična su saznanja podgoričkih medija koji se pozivaju na izvore iz vrha policije.\nAKCIJA NA GRANICI Na Horgošu zaplenjeno 30 kilograma narkotika\nPolicija Srbije je jutros zaplenila 30 kilograma narkotika na graničnom prelazu Horgoš, rekao je ministar unutrašnjih poslova Srbije Nebojša Stefanović.\nPolicija otkrila neobične zelene banane, a kad su ih otvorili, IMALI SU ŠTA DA VIDE (VIDEO)\nŠpanska policija razbila je organizovanu narko-bandu koja je drogu švercovala na vrlo neobičan način. Naime, krijumčari su drogu pakovali u lažne zelene banane napravljene od voska i švercovali ih preko Malage i Valensij.\nCrna Gora: Uhapšen Albanac zbog pokušaja krijumčarenja 60 kilograma skanka\nGranična policija Crne Gore sinoć je otkrila i zaplenila 60 kilograma skanka koji je, kako se sumnja, bio namenjen krijumčarenju i stavljanju u promet. Uhapšen je osumnjičeni, I.K. (46), državljanin Albanije, nastanjen u Golubovcima.\nZAPLENJENO OSAM KILOGRAMA SKANKA Albanci krijumčarili narkotike preko granice sa Crnom Gorom\nCrnogorska uprava policije i carina saopštili su da je na prelazu Božaj na granici sa Albanijom otkriveno osam kilograma skanka i uhapšena dvojica državljana Albanije.\nItalijanski pilot osuđen na 15 godina zbog šverca droge\nSud u Albaniji osudio je italijanskog pilota Đorđa Riformata na 15 godina zatvora zbog učešća u međunarodnoj trgovini narkoticima.\nU Meksiku pronađena nasukana daska za surfovanje s 10 kilograma droge\nŠetači na plaži pronašli su na seveozapadu Meksika nasukanu dasku opremljenu propelerom, baterijama i daljinskim upravljačem u kojem je bilo sakriveno oko 10 kilograma sintetičke droge, verovatno namenjene crnom tržištu u Sjedinjenim Američkim Državama, saopštile su juče meksičke vlasti.\nFrancuska i Italija otkrile međunarodnu mrežu šverca droge\nFrancuska i Italija otkrile su međunarodnu mrežu šverca droge povezanu s mafijom iz Kalabrije i privele 17 osoba, među kojima tri člana tog kriminalnog italijanskog klana na jugoistoku Francuske, saopštila je juče lokalna policija.\nBEZNAĐE Pogubili su joj prijatelje juče, ona i dalje čeka smrtnu kaznu\nLindzi Sandiford, Britanka koja je na Baliju osuđena na smrtnu kaznu zbog švercovanja kokaina, strahuje da je sledeća na spisku za pogubljenje, nakon što je Indonezija juče osudila na smrt devet osoba zbog sličnih zločina.\nUhapšen jedan od vodećih meksičkih švercera kokaina\nMeksički marinci i policija uhapsili su danas Sezara Gasteluma Serana, za koga se tvrdi da je vodeći švercer kokaina u službi zloglasnog narko-kartela Sinaloa.\nRusef: Pogubljenjem Brazilca narušeni odnosi s Indonezijom\nPredsednica Brazila Dilma Rusef saopštila je danas da je ogorčena i ožalošćena jer je u Indoneziji, zbog krijumčarenja droge, pogubljen jedan državljanin njene zemlje. Rusef je istakla da je ovo pogubljenje naškodilo odnosima dve zemlje.


Eurobank EFG dobitnik nagrade “Planeta Biznis“\nPriznanje za kontinuirano društveno odgovorno poslovanje\nEurobank EFG dobitnik je prestižne nagrade “Planeta Biznis“ za finansijsku instituciju koja je tokom 2010. godine najviše doprinela na polju korporativne društvene odgovornosti. U okviru projekta „Investiramo u evropske vrednosti“ Eurobank EFG je kroz različite projekte odgovornosti tokom pet godina do sada uložila preko 3,6 miliona evra u Srbiji, kao vid podrške društvu u domenu visokog obrazovanja, zdravstva, zaštite životne sredine, integracije osoba sa invaliditetom i kulture.\nPrestižna nagrada “Planeta Biznis”, koju već petu godinu dodeljuju Ekonometar i Magazin Biznis, izdanja Nira Press-a, namenjena je pojedincima i kompanijama koji su svojim radom pokazali da poslovni uspeh ne dolazi slučajno, već vrednim radom i trudom, ali i brigom o onima kojima je to najpotrebnije.\nTokom protekle godine, pored realizacije postojećih DOP programa, Eurobanka je pokrenula dva nova društveno-odgovorna projekta na nacionalnom nivou. Zajedno sa Fondom „Ana i Vlade Divac“, lansirana je humanitarna MasterCard kreditna kartica „Veliko srce“, kojom se prikupljaju sredstva za rekonstrukciju dečijih igrališta u vrtićima širom Srbije. Takođe, Eurobanka je, u saradnji sa Centrom za razvoj inkluzivnog društva pokrenula „Pokretni inkluzivni muzej“, izložbu studentskih radova koju čine praktični predmeti čiji je dizajn prilagođen upotrebi osoba sa invaliditetom.\nPosebno prizanje za doprinos Eurobanke na polju razvoja društva jednakosti predstavlja i sertifikat o inkluzivnosti Evropskog instituta za dizajn i invaliditet – Dizajn za celu Evropu (EIDD) za poslovno sedište Banke u srcu Beograda – „Eurobank EFG Centar“. Plaketa koja je prošle godine uručena predstavnicima Eurobanke, prva je takve vrste koja je dodeljena za neku poslovnu zgradu u Srbiji.\nTokom 2010. godine, Eurobank EFG postala je i prva finansijska institucija u Srbiji članica Finansijske inicijative Programa Ujedinjenih nacija za životnu sredinu (UNEP FI). Na inicijativu Eurobanke, u Udruženju banaka Srbije biće formirana Radna grupa za održivi razvoj i doprinos društvenoj zajednici, koja će se baviti pitanjima koja su u fokusu ove inicijative Ujedinjenih nacija.\nPored navedenih društveno-odgovornih projekata, Eurobanka je u protekloj godini pokrenula i Medifree® pogram besplatne zdravstvene zaštite za svoje klijente, kontinuirano izdvajajući sredstva za očuvanje zdravlja svojih klijenata i njihovih porodica. Medifree program omogućava klijentima Banke neograničen broj besplatnih specijalističkih pregleda u Opštoj bolnici Bel Medic.


Beograd, 30. septembar 2018.\nEvropska unija (EU) je preko razvojnog programa EU PRO opredelila sredstva u visini od 9,6 miliona evra za realizaciju 77 novih infrastrukturnih projekata, odlučeno je na sastanku Upravnog odbora EU PRO-a koji je održan u Beogradu. Projekti će doprineti realizaciji investicija i otvaranju novh radnih mesta sa krajnjim ciljem da se poboljša kvaliteta života stanovnika i stanovnica 99 lokalnih samouprava u Srbiji.\nOdobrena podrška između ostalog podrazumeva finansiranje 37 lokalnih infrastrukturnih projekata ukupne vrednosti 6,1 milion evra, od čega EU daje 4,5 miliona evra, koji podrazumevaju izgradnju i rekostrukciju objekata javne namene, obrazovnih i ustanova zdravstvene i socijalne zaštite, sportskih i kulturnih centara, kao i unapređenje komunalne infrastrukture. Na taj način će Evropska unija direktno doprineti boljem kvalitetu života ljudi u dva regiona u Srbiji, regionu Šumadije i zapadne Srbije i Južne i istočne Srbije, a same lokalne samouprave će učestvovati u finansiranju projekata sa 1,6 miliona evra. Lista odobrenih projekata usmerenih na unapređenje javne infrastrukture je dostupna ovde.\nNa sastanku je takođe odobreno finansiranje devet projekata za unapređenje poslovne infrastrukture (lista projekata dostupna ovde) koji će podrazumevati infrastrukturno opremanje industrijskih zona i unapređenje turističke infrastrukture. Evropska unija je za ove projekte koji treba da doprinesu stvaranju povoljnog poslovnog okruženja za ekonomski rast i otvaranje novih radnih mesta obezbedila 4,5 miliona evra, dok učešće lokalnih samouprava inosi 905.392 evra.\n„Evropska unija kroz EU PRO program podržava ravnomerni razvoj Srbije i samim tim investira u projekte koji su podjednako fokusirani na ekonomski boljitak zajednice i bolji životni standard svakog građanina. Podržani projekti zato za primarni cilj imaju privlačenje investicija odnosno otvaranje novih radnih mesta ali obezbeđuju i unapređenje javne infrastrukture koja direktno i pozitivno utiče na bolji kvalitet života lokalnog stanovništva“, rekao je šef Delegacije EU u Srbiji, ambasador Sem Fabrici.\nKao dodatna podrška naporima lokalnih samouprava da unaprede investicione potencijale, Evropska unija je u direktnoj saradnji sa Vladom Republike Srbije obezbedila i 274.695 evra za izradu projektno-tehničke dokumenatacije za poslovnu infrastrukturu. Tako će se kroz 12 odobrenih projekata (lista projekata dostupna ovde) obezbediti tehnički preduslovi za infrastrukturno opremanje industrijskih zona, razvoj tehnoloških parkova, biznis inkubatora ili kongresnih centara.\nSa istim ciljem Evropska unija će sa 255.274 evra podržati izradu planova detaljne regulacije u 19 gradova i opština uključenih u realizaciju programa EU PRO. Ova planska dokumentacija obuhvata područja sa potencijalom za unapređenje ekonomskih aktivnosti, kao što su grinfild i braunfild lokacije, turističke oblasti i zaštićena prirodna i kulturna dobra. Lista odobrenih projkata je dostupna ovde.


Povedi me u letnji provod - Rajiceva Shopping Center\nRadijski koncerti, jedinstveni ring, besplatna škola rolšula, gosti i muzički trenuci za pamćenje, uz zanimljiv program za nezaboravno leto ispred Rajićeva Shopping Centra\nRajićeva šoping centar će, u saradnji sa Radijom 3, otvoriti letnju sezonu jedinstvenom manifestacijom „Povedi me u letnji provod“, u subotu, 25. maja, sa početkom od 18h. Specijalna gošća biće pop pevačica Ana Stanić, koja će na akustičnom koncertu izvesti svoje nove i stare hitove, a sve prisutne će sa bogatim programom u naredna dva meseca upoznati mlada i perspektivna glumica Maja Šuša.\nRajićeva Shopping Centar ugostiće Radio 3, koji će po prvi put „izaći“ u centar grada – otvorenim studijom – iz koga će emitovati zanimljiv program. Manifestacija „Povedi me u letnji provod“ biće upotpunjena najvećim hitovima strane i domaće muzike, koje će u studiju Radija 3 svakog dana uživo izvoditi najtalentovaniji mladi muzičari, zvezde YouTube scene, ali i dobro poznata imena domaće muzike.\nSvakog dana od 14 do 16 časova, posetioci Rajićeva Shopping Centra i slušaoci Radija 3 uživaće u „live“ izvođenjima hitova, dok će svake subote od 18 časova biti organizovani besplatni koncerti. Ovaj jedinstveni radio studio biće glavno mesto svih muzičkih dešavanja ovog leta u Beogradu!\nPoseban deo manifestacije činiće i ring za vožnju rolšua, jedini u gradu, koji će biti otvoren svakog dana u periodu između od 14h do 22h. Za sve one koji su novi u ovoj veštini, nedelja je rezervisana za besplatnu školu rolšua, u periodu od 18h do 21h.\nZa ljubitelje društvenih mreža, tu je i interaktivan Insta konkurs „Moje leto u Rajićevoj“. Troje najkreativnijh očekuju poklon vaučeri u iznosu od 10.000 dinara.\nPravila korišćenja ringa možete pročitati OVDE\nPovedite svoje najbliže u najbolji letnji provod u srcu Beograda.


Optimizam u vezi sa brzim napretkom pregovora o Bregzitu o čemu su prethodnih dana izveštavali mediji verovatno je neosnovan i ljudi treba da budu realni kada je reč o rokovima, izjavio je irski ministar spoljnih poslova Sajmon Koveni.\n- Mislim da je optimizam o kojem smo čitali u novinama u poslednjih nekoliko dana verovatno neosnovan, jer još ništa nije dogovoreno. Smatram da treba biti realan u vezi sa rokovima - rekao je on za radio RTE.\nKoveni je istakao da sada treba uložiti velike napore kako bi se pronašla kombinacija uslova prihvatljiva za oba pregovaračka tima i upozorio da ne treba iznositi nikakve zaključke.\nIrski ministar kaže da će tokom vikenda pregovarački timovi, verovatno, nastaviti intenzivne razgovore i da se nada da će strane već početkom sledeće sedmice neke predloge predstaviti političkim liderima.\nNeimenovani zvaničnici saopštili su da su ubrzani pregovori Londona i Brisela o Bregzitu i da su postali pozitivniji prošle sedmice, iako glavne prepreke još nisu otklonjene.\n"Velika Britanija mora da iznese predloge o granici između Irske i Severne Irske"


Beta 16. avgusta 2021. 10:40\nJunajted grupa (United) objavila je danas da je postigla dogovor o preuzimanju grčkog telekomunikacionog operatora Vind helas (Wind Hellas) sa kompanijom Kristal almond (Crystal Almond).\nKompanija Vind helas jedna je od tri vodeća mobilna operatora u Grčkoj, a pored mobilnih usluga pruža i fiksne, internet i usluge televizije za ukupno 4,2 miliona korisnika ostvarujući godišnje prihode od preko 500 miliona evra.\nPreuzimanje grčkog operatora se očekuje posle uobičajenih odobrenja regulatora tokom 2022. godine.\n„Akvizicija će Junajted grupi omogućiti da zajedno sa pay-TV operatorom Nova, koji je već u vlasništvu Grupe u Grčkoj, stvori snažnog operatora i zauzme drugo mesto na tržištu kada je reč i o fiksnim i o televizijskim uslugama“, navodi se u saopštenju kompanije.\nU okviru Junajted grupe, vodećeg telekomunikacionog i medijskog operatora u Jugoistočnoj Evropi, u Srbiji posluju kompanija SBB i njeni servisi EON i Total TV i dostupne su usluge televizija i portala Sport Klub, Nova S i N1.


Vučić i Merkel razgovarali o pandemiji COVID-19: Ublažavanje ekonomskih posledica važan segment\nPredsednik Srbije Aleksandar Vučić i kancelarka Nemačke Angela Merkel su razmenili mišljenja i stavove u pogledu vakcina, kao i o dodatnim merama i daljim planovima za očuvanje zdravlja ljudi, ali i privrede\nBojana Stojanovic | 03.12.2020\nPredsednik Srbije Aleksandar Vučić razgovarao je danas telefonom sa kancelarkom Nemačke Angelom Merkel o izazovima pandemijske krize i planovima za suzbijanje zarazne bolesti COVID-19, uz poseban akcenat na mere ublažavanja ekonomskih posledica pandemije, prenosi Anadolu Agency (AA).\nSagovornici su takođe razmotrili i bilateralne i ekonomske odnose, proces pridruživanja Srbije Evropskoj uniji i prateće reforme, kao i situaciju u regionu, saopšteno je iz Predsedništva Srbije.\nVučić i Merkel razmotrili su u telefonskom razgovoru brojna pitanja i izazove koje je nametnula globalna kriza izazvana pandemijom zarazne bolesti COVID-19.\nVučić je informisao Merkel o paketima mera koje je Srbija donela u cilju ublažavanja ekonomskih posledica, ali i o svim zdravstvenim, epidemiološkim i drugim naporima koje je država Srbija uložila u suzbijanju ove bolesti i saniranju posledica po zdravlje stanovništva.\nVučić i Merkel su izrazili zadovoljstvo i stalnim napretkom političkog dijaloga i ekonomske saradnje Srbije i Nemačke.\nVučić je ponovio da nemačke kompanije koje posluju u Srbiji zapošljavaju više od 67.000 radnika i da značajno doprinose ekonomskom razvoju Srbije, kao i ugledu naše zemlje kao dobrog mesta za investicije.\n"Zahvalni smo na podršci Nemačke srbijanskoj ekonomiji. Nemačka je naš najveći trgovinski partner čak i u vreme globalne krize izazvane pandemijom koronavirusa. Sve je veći interes nemačkih kompanija za investiranje u našoj zemlji, a sa ponosom ističem i činjenicu da će Srbija imati najveći rast u Evropi ove godine, uprkos svim tekućim izazovima", istakao je Vučić.\nVučić je Merkel zahvalio i na kontinuiranoj podršci Nemačke evrointegracijama Srbije, posebno imajući u vidu nemačko predsedavanje EU. On je istakao da su na evropskom putu Srbije reforme u oblasti vladavine prava od suštinskog značaja, te je naglasio da je saradnja sa Nemačkom i institucijama EU dobar put za nastavak unapređenja ove oblasti.\nVučić je takođe istakao i potrebu za postojanjem jasnog plana za proširenje EU i vremenskog okvira za članstvo, jer je proces evropskih integracija Zapadnog Balkana od značaja za mir i stabilnost u regionu.\nU tom kontekstu, Vučić i Merkel su razgovarali i o nastavku dijaloga Beograda i Prištine. Oni su se saglasili da je razgovor neophodan, kao i da je očuvanje mira od ključnog značaja za obe strane. Vučić je izjavio da će preduzeti sve neophodne korake u cilju uspešnog nastavka ovog dijaloga, kako bi se ostvarila konstruktivna i otvorena atmosfera za pregovore.\nNemačka savezna kancelarka je pozdravila spremnost Srbije za dalji rad na očuvanju stabilnosti regiona i ponovila da će Nemačka ostati pouzdan partner Srbije na putu reformi i evrointegracija.\nkancelarka Nemačke Angela Merkel Koronavirus predsednik Srbije Aleksandar Vučić\nMinistar zdravlja Turske odgovarao na najčešća pitanja o vakcinaciji protiv koronavirusa\nBiH: U RS-u još 126 novozaraženih koronavirusom, tri smrtna slučaja\nHrvatska: Preminulo 27 osoba, 902 nova slučaja zaraze koronavirusom\nU svijetu zaraza koronavirusom potvrđena kod više od 96,62 miliona ljudi


Saradnja sa Bugarskom u kulturi i sportu | Opština Višegrad\nSaradnja sa Bugarskom u kulturi i sportu\nDelegacija iz Bugarske, koja boravi u višednevnoj posjeti Višegradu, razmotrila je sa predstavnicima višegradske opštine mogućnosti saradnje u više oblasti.\nNačelnik Višegrada Mladen Đurević rekao je da je sa delegacijom iz Bugarske dogovoren nastup folklornih društava iz Višegrada na koncertu u Bugarskoj, u gradu Elin Pelin, kao i predstavljanje Rukometnog kluba iz Višegrada.\n„Želimo da prednost damo mladima, da upoznaju različite kulture“, istakao je Đurević i naglasio da je Višegrad opština koja otvorenih vrata dočekuje goste, s ciljem povezivanja i ostvarivanja saradnje.\nKonsultant na programima prekogranične saradnje Dragan Ćukalović rekao je da je zadovoljan posjetom Višegradu tokom koje je sa načelnikom dogovorena saradnja u oblasti kulture i sporta.\nSastanku, u kabinetu načelnika opštine Višegrad, prisustvovali su direktor Nacionalne direkcije za migrante Nikolaj Nikolov, funkcioner u Ministarstvu unutrašnjih poslova Ljubomir Branislavov i vlasnik bugarske kompanije za preradu mlijeka i proizvodnju mliječnoh proizvoda Valentin Milušev.


Iza ovog projekta stoji želja za poboljšanjem već postojećeg građevinskog konteksta kao i ponovno tumačenje posebnosti seoskih zgrada u savremenom ambijentu...\nU pitanju je jednospratna građevina smeštena na širokom zemljištu koje je omeđeno vodom. Kako bi se smanjio vizuelni uticaj nove zgrade na imanju, odlučeno je da se pribegne takozvanom T-obliku gradnje kako bi se postigla bolja orijentacija prostorija. Kuću karakteriše duboki kontinuitet između unutrašnjeg i spoljašnjeg prostora, kao i velikodušno prirodno osveljenje u enterijeru – sve zahvaljujući velikim vitražima u dnevnoj sobi koji istovremeno omogućavaju i dodatno povećanje prostora.\nDizajniranje i izgradnja kuće na selu podrazumevala je stalnu interakciju sa građevinskim tehnikama tradicionalnih seoskih građevina, odabir specifičnih materijala kao i podsećanje na neke poznate oblike. Tako je krov nastao zahvaljujući drvenim gredama sačuvanim i oporavljenim od rušenja paluba starih vila, dok spoljne betonske zidove odlikuje gruba površina dobijena posebnom oplatom koja ima otisak tipičnog polja trske koje se može naći na selu. Tu su još i neke tipične poljoprivredne komponente poput spontane vegetacije pored trema i drvene nadstrešnice koje su iskorišćene za zaštitu od sunca.\nOvaj projekat u potpunosti spaja tradicionalne i savremene građevinske tehnike i neodoljivo podseća na atmosferu i hromatizam celokupnog okruženja.


Futsal Premijer Liga BiH: FC Mostar SG Staklorad prvak jesenjeg dijela takmičenja – fairplay.ba\nFutsal Premijer Liga BiH: FC Mostar SG Staklorad prvak jesenjeg dijela takmičenja\nNihad Eminović 16. Decembra 2019. 16. Decembra 2019.\nMostar SG Staklorad iako poražen zadržao lidersku poziciju na kraju jesenjeg dijela šampionata, Centar Zamm uvjerljiv protiv Tanga\nPosljednje kolo Futsal Premijer lige BiH igralo se za vikend koji je iza nas. U maloj dvorani KSC Skenderija domaćin FC Centar Zamm je nastavio sa odličnim partijama i ubilježio šestu pobjedu u sezoni protiv KMF Tango, rezultatom 7:2.\nFC Centar ZAMM mC – KMF Tango 7:2\nPogledajte majstorije naših momaka sa utakmice FC Centar ZAMM mC – KMF Tango 7:2…Svi za jednog, #CentarZaSve\nPosted by FC Centar – ZAMM MC on Monday, December 16, 2019\nU Tuzlanskom Mejdanu igrao se drugi derbi kola u kojem su domaćini FC Salines nanijeli prvi ovosezonski poraz aktuelnom šampionu ekipi FC Mostar SG Staklorad, rezultatom 5:2.\nRezultate 9. kola možete pogledati ispod:\nIako poraženi, Mostarci su uspjeli da zadrže lidersku poziciju i ponesu titulu jesenjeg prvaka sa 22 osvojena boda, a prate ih FC Centar Zamm sa bodom, odnosno FC Salines sa dva boda manje. KMF Tango drži začelje tabele sa samo 4 osvojena boda.\nPrvi topnik ovog dijela prvensta je Marin Suton (MNK Brotnjo) sa 16, a slijede ga Ibrahim Hršumović (FC Centar Zamm) sa 15, odnosno Marijo Aladžić (FC Mostar SG Staklorad) sa 14 postignutih pogodaka.\nTreba istaći i to da je momčad MNK Brotnjo bila najučinkovitija ekipa sa 53 postignuta pogotka, dok su aktuelni šampioni imali najbolju odbranu dozvolivši protivnicima samo da samo 18 puta zatresu njihovu mrežu.\nPostavljeno uFutsal Izdvojeno Novosti Video


Navijači Borca na putu u Nikšić pravili nered i napali policiju\nPolicija u Trebinju privela je 82 navijača banjalučkog “Borca”\nPolicija u Trebinju privela je 82 navijača banjalučkog “Borca”, od kojih su četiri lišena slobode jer su se nasilnički ponašali dok su putovali na fudbalsku utakmicu Borac – Čelik u Nikšić.\nGrađani su juče oko 13.00 časova prijavili policiji da u Starom Gradu u Trebinju više lica narušava javni red i mir. Policija je na mjestu događaja zatekla grupu lica kako ruši stolove i stolice ispred dva ugostiteljska objekta, ali je potom pobjegla prema naselju Bregovi.\nNakon što je jedno lice uhapšeno iz ove grupe, većina se vratila, prijetila i psovala, oglušujući se o naredbu da prestanu, napala je i lancima oštetila policijsko vozilo, saopšteno je iz Centra jvne bezbjednosti Trebinje.\nBrzom intervencijom pripadnika CJB Trebinje nasilnici su stavljeni pod kontrolu i privedeni u policijske prostorije.\nPolicija je protiv tri lica izdala prekršajne naloge zbog narušavanja javnog reda i mira, saopšteno je iz CJB Trebinje.\nU toku je dokumentovanje krivičnog djela nasilničko ponašanje, navode iz CJB Trebinje.\nKontrole su izvršene na području Živinica, Orašja i Odžaka Inspektori Porezne uprave FBiH - Kantonalnih poreznih ureda Tuzla i Orašje...


Orban nazvao priliv migranata pretnjom Evropi\nBeta\t 17. februara 2016. 18:50\n“Najveće države Evrope sada veruju da je to uglavnom pozitivno. Mi smatramo da je to loše”, rekao je Orban koji nije naveo nijednu zemlju po imenu.\nOn je kritikovao one u EU koje ocenjuju želju Madjarske da zaštiti svoje hrišćanske korene “glasom iz Srednjeg veka”.\n“Hrišćanske i nacionalne vrednosti biće isto toliko važne u budućnosti kao što su bile u prošlosti”, rekao je Orban i dodao da njegova zemlja veruje da nekontrolisana migracija može da izazove više zla nego dobra.\nOrban je ponovio kritiku evropskog mehanizma kojim se zemljama članicama Unije uvode obavezne kvote za prihvat migranata i rekao da “niko ne može biti primoran da živi sa ljudima sa kojima ne želi da živi”.\n“Imamo razumevanja za stav madjarskog rukovodstva, i madjarskog premijera da brani evropski identitet, identitet svoje zemlje i svog naroda”, rekao je Putin.


Postanite članovi Biblioteke Sarajeva, uvode se novine i modernizacija rada\nNaslovnica NAJNOVIJE Postanite članovi Biblioteke Sarajeva, uvode se novine i modernizacija rada\nSarajevo – Početkom nove školske godine JU Biblioteka Sarajeva želi radost čitanja učiniti bližom svim stanovnicima glavnog grada Bosne i Hercegovine i zato kreće s velikom kampanjom učlanjenja koja će biti usmjerena ne samo prema učenicima osnovnih i srednjih škola i studentima, nego i prema građanstvu.\nŠtampan je atraktivan informativno-propagandni materijal koji će biti distribuiran u sve kulturne i obrazovne institucije i dijeljen građanima putem pošte, brendiranih info pultova instaliranih na najfrekventnijim mjestima u gradu, ali i u okviru svih šesnaest pozajmnih odjeljenja Biblioteke koji su disperzirani na području Kantona Sarajevo.\nGodišnja članarina je svega 15 KM i ispod je prosječne cijene jedne knjige, a omogućava pozajmicu recentne stručne literature, beletristike, lektirnih naslova i popularne knjige iz bogatog i ažuriranog fonda.\nU šest pozajmnih odjeljenja već se primjenjuje COBISS/Pozajmica i uvedene su ID članske karte sa bar kodom te je prelaskom na automatiziranu pozajmicu bibliotečke građe uspostavljena jedinstvena baza bibliografskih podataka i podataka o stanju fonda, kao i moderniziran način rada.\nU narednom periodu sistem COBISS/Pozajmice implementirat će se u svim odjeljenjima Biblioteke Sarajeva, što će omogućiti brojne pogodnosti korisnicima.\nUporedo s podizanjem efikasnosti u radu s korisnicima biblioteke, JU “Biblioteka Sarajeva” će uskoro i radno vrijeme prilagoditi potrebama korisnika, a povrat knjiga će se moći izvršiti ne samo u odjeljenju gdje je knjiga pozajmljena, nego i u bilo kojem drugom odjeljenju.\nVrijedi napomenuti da je u toku i proces promjene vizuelnog identiteta, od novog logotipa koji predstavlja stiliziranu “mudru sovu” i, uskoro, nove web stranice, preko većeg prisustva na svim društvenim mrežama, do ugradnje led panela u sva odjeljenja, čime će se poboljšati komunikacija s korisnicima, ali i otvoriti novi marketinški prostor za povećanje vanbudžetskih prihoda neophodnih za uspješan rad i modernizaciju ove značajne kulturne ustanove.\nTakođer, digitalni repozitorij, digitalizirana vrijedna građa, kao i elektronska knjiga biće dostupni članovima Biblioteke na matičnoj web stranici.


Branko Stefanović kao predstavnik GIM-a i u delegaciji MUP-a bio u Beretti, firma potvrdila | SEEbiz.eu\nObjavljeno: 20.12.2019 / 15:22\nBEOGRAD - Balkanska istraživačka mreža (BIRN) objavila je danas da je Branko Stefanović, otac ministra unutrašnjih poslova Srbije, u maju ove godine posetio italijansku fabriku oružja \_"Beretta\_" kao jedan od trojice predstavnika firme GIM, koje je tamo povela visoka delegacija Ministarstva unutrašnjih poslova (MUP).\n"Odlazak u 'Berettu' je poseban u odnosu na posete Valjevu i Rijadu jer je (Branko) Stefanović stariji ovoga puta bio deo zvanične državne delegacije. Ovo je direktno u suprotnosti sa tvrdnjama (njegovog sina, ministra) Nebojše Stefanovića da njegov otac nema nikakve veze sa GIM-om i s poslovima trgovine naoružanjem i vojnom opremom", piše BIRN na osnovu svog istraživanja.\nDokumentacija do koje je došao BIRN pokazuje da su uz Branka Stefanovića put Italije u maju 2019. godine krenuli i vlasnik GIM-a Goran Todorović, kao i Dragan Djordjević, bivši "oficir za vezu" Ambasade Srbije u Rimu.\n"Na pitanja upućena 'Bereti' da li su se njihovi direktori sastajali sa predstavnicima GIM-a, Stefanovićem i Todorovićem, kao i s predstavicima MUP-a koje je predvodio pomoćnik direktora Policije Ivan Ristić, od italijanske fabrike smo dobili pisani odgovor koji potvrdjuje naša saznanja", piše BIRN.\nU "Beretti" su za BIRN rekli da je svrha sastanka bila isključivo prezentacija proizvoda te firme i prikupljanje podataka o kompaniji, a nikakav dogovor nije postignut.\nPo saznanjima BIRN-a, poseta "Beretti" u maju 2019. godine bila je druga delegacije GIM-a tom italijanskom proizvodjaču oružja. Prvi sastanak bio je u januaru ove godine, ali samostalno i bez predstavnika MUP-a.\nDo te prve posete "Beretti" došlo je dva meseca pošto je krajem novembra 2018. godine BIRN objavio prvi izveštaj u kojem tvrdi da je maja 2017. godine Branko\nStefanović bio deo šestočlane delegacije koja je posetila vojnu fabriku "Krušik" u Valjevu da bi ugovorila prodaju oružja u Saudijskoj Arabiji.\nAleksandar Obradović, uzbunjivač iz "Krušika", proveo je tri meseca u pritvoru jer je javnost obavestio o dogadjajima u toj valjevskoj fabrici oružja.\nSud je u sredu, 18. decembra, odlučio da mu ukine kućni pritvor, ali je Obradović u razgovoru za BIRN izjavio da će njegova "borba za konačnu slobodu biti duga i mukotrpna".\nTagovi: Branko Stefanović, Beretta, Krušik, Aleksandar Obradović, firma GIM, trgovina oružjem


Lutovac: Kriminalci i vlast drže jedni druge u šaci | Novinska agencija Beta\nPOLITIKA | 25.02.2021 10:55 > 25.02 10:55\n"U nedostatku informacija nameće se logičan odgovor: niko iz vlasti nije uhapšen zato što je to obračun unutar političkog krila organizovanog kriminala i jedni druge 'drže u šaci'", rekao je predsednik DS-a.\nNa pitanje Bete kako komentarišete to što javnost još uvek ne zna zbog čega je policija snimala razgovore predsednika države Aleksandra Vučića, Lutovac je rekao da je "za pretpostaviti da je to tako upravo stoga što jedni druge 'drže u šaci'".\n"Ignorisanje Savamale vodilo je ka Krušiku i Jovanjici, a njihovo ignorisanje Telekomu. I to je samo vrh ledenog brega. Iskreno se nadam da je to početak prelaska s verbalnih evropskih integracija na temu praktičnog ispunjavanja evropskih standarda i kriterijuma", ocenio je predsednik DS-a.\n"Istovremeno Vlada nas ubedjuje u svoje neverovatne spoljnopolitičke 'uspehe' i 'renome' koji uživa", naveo je Lutovac.\nUpitan kako komentariše činjenicu da su za izveštaj EP glasali i članovi Odbora za spoljne poslove iz redova Evropske narodne partije kojoj pripada i SNS, Lutovac je rekao da sve to ukazuje da je vreme "prikrivanja" afera u Srbiji prošlo.\n"Na drugoj strani, reakcije državnog rukovodstva na rezoluciju EP govore o nespremnosti da se pogleda istini u oči i o nespremnosti da se išta promeni kako bi se Srbija skrenula sa pogrešnog puta na kom se nalazi. Zato priče o ubrzanju evropskog puta ostaju puka propaganda dok se Srbija suočava sa daljim odustajanjem od evropskih integracija i razilaženjem sa evropskim vrednostima, na štetu gradjana Srbije", istakao je predsednik DS-a.\nKomentarišući to što vlasti u Srbiji još od 2016. godine nisu sprovele nijednu preporuku Evropske komisije kada su u pitanju evrointegracije, Lutovac je kazao da "kleptokratskom režimu" ne odgovara uredjena država u kojoj vladaju zakoni.\n"Odgovara mu upravo ono što radi devet godina: jedno priča i obećava, a drugo radi i sprovodi. Srbija je prva država kandidat za članstvo u EU u kojoj Vlada otvoreno preko svojih medija i pojedinih funkcionera propagira neulazak u EU i napada suštinske vrednosti EU", rekao je on.\n"Ovakvo ponašanje govori da predstavnici vlasti apsolutno ne razumeju proces evropske integracije u kom se nalaze, niti koje su posledice njihovih dela, kako po Vladu u kojoj sede ali tako i po sadašnje i buduće generacije gradjana Srbije", rekao je Lutovac.\nNa pitanje Bete koje su posledice što u poslednjih godinu i po dana nismo otvorili nijedno pregovaračko poglavlje na putu ka EU, Lutovac je kazao da je to još jedna "cigla u zidu" propadanja Srbije.\n"Na unutrašnjem planu nemamo osnovne slobode i prava, politička kasta oko Aleksandra Vučića radi šta joj se prohte mimo Ustava i zakona, Srbija je opustošena korupcijom i kriminalom, a gradjani osiromašeni i rasterani po svetu", zaključio je Lutovac.


„Novopazarski način života“ osvaja Srbiju - Sandžak Haber - Sandžačke Internet Novine\nNaslovna Sandžak Novi Pazar „Novopazarski način života“ osvaja Srbiju\n„Novopazarski način života“ osvaja Srbiju\nProjekat “Novopazarski način života“ zajedniki realizuju Grad Novi Pazar I Program evropskog partnerstva sa opstinama EU Progres. Predviđen je obilazak nekoliko gradova širom Srbije u kojima će volonteri Kancelarije za mlade, kroz Karavan mladih, afirmisati ljude da posete Novi Pazar I kako kažu, zaljube se u njega.\n“Projekat startuje u Subotici gde će tokom dana volonteri Kancelarije za mlade deliti flajere, brošure i magnete Subotičanima i sa njima razgovarati o razlozima zbog kojih treba da dodju u Novi Pazar. Predstaviće ujedno brojne manifestacije u Novom Pazaru, kao i kulturno istorijske spomenike, al ii još mnogo toga što naš grad čini jedinstvenim. U večernjim satima , građani svakog grada domaćina – koji caravan obiđe, moći će da uživaju u poklon predstavi “Hasanaginica”, u izvođenju glumaca Regionalnog pozorišta -” – rekao je Rešad Džuburović iz Kancelarije za mlade.\nRad na projektu trajao je skoro godinu dana, a njegova realizacija se sastoji iz dve faze.\n“Prvi deo odnosi se na obilazak sedam gradova, dok će u drugoj fazi Novi Pazar posetiti novinari, blogeri, tviteraši iz cele zemlje kako bi stekli pravi utisak o Novom Pazaru i kako bi pozitivne utiske preneli svojim čitaocima, odnosno ciljnim grupama “ – istakla je Hana Salihagić, vođa projekta “Novopazarski način života”.\nOsim Subotice, novopazarski karavan posetiće Kraljevo, Leskovac, Vranje, Kragujevac, Novi sad i Niš. Realizaciju projekta finansijski je podržao EU Progress a 35.500 evra.\nPrethodni tekstVELIKA BRITANIJA Svinjetina pronađena u halal hamburgerima\nSledeći tekstDržavni univerzitet slavi sedmu godišnjicu\nHAPŠENJE U NOVOM PAZARU! Policija kod muškarca iz Raške pronašla veću količinu droge\nVojvodina savladala nekompletan Novi Pazar! Kostić i Islamović ostali kod kuće zbog bolesti


Milorad Dodik, Foto: Printscreen/kurir\nSPUSTIO JE NA ZEMLJU\n- Svi šefovi država koji su se juče okupili u Poljskoj znaju da je Nezavisna Država Hrvatska bila satelit fašističke Nemačke - rekao je on\nObjavljeno: 02.09.2019. 11:37h\nSrpski član Predsedništva BiH Milorad Dodik rekao je danas da izjava predsjednika Hrvatske Kolinde Grabar Kitarović da je "hrvatski narod srazmjerno broju stanovnika najviše doprinio antifašističkoj borbi u Evropi" nije ništa drugo nego najcrnja revizija istorije u kojoj se prošlost pokušava prilagoditi sadašnjem geopolitičkom trenutku.\n"Svi šefovi država koji su se juče okupili u Poljskoj znaju da je Nezavisna Država Hrvatska bila satelit fašističke Nemačke, te da su u okviru takve države počinjena najveća zverstva u Drugom svetskom ratu prema Srbima, Jevrejima, Romima i ostalim antifašistima", naglasio je Dodik.\nNa pitanje da prokomentariše izjavu Kitarovićeve da je hrvatski narod, srazmerno broju stanovnika, najviše doprineo antifašističkoj borbi u Evropi, te da je učestvovalo više od pola miliona Hrvata, Dodik je rekao da je u antifašističkoj borbi naroda nekadašnje Jugoslavije bilo i Hrvata, ali da to nije ni taj broj ni obim na koji se poziva Kitarovićeva.\n"Istorijska je činjenica da su upravo Srbi podigli ustanak i bili nosioci antifašističkog pokreta i u Nezavisnoj Državi Hrvatskoj. Šta god da je izjavila predsednik Hrvatske, to ne može da promeni istorijsku činjenicu da su Srbi bili jedan od najstradalnijih naroda na tlu i bivše Jugoslavije i Evrope u borbi protiv nacizma i fašizma, te da je ta istina dobila i međunarodnu verifikaciju", istakao je Dodik.\nMilorad DodikKolinda Grabar KitarovićRepublika SrpskaHrvatskaFašizam


Digitalizacija kulturnog nasleđa: Zvanično pokrenut projekat Darija u Srbiji\nMinistar kulture i informisanja Srbije Ivan Tasovac izjavio je danas da će pokretanje projekta Digitalne istraživačke infrastrukture za umetnost i humanistiku "Darija (Dariah)" u Srbiji omogućiti kvalitetnu i naprednu digitalizaciju srpskog kulturnog nasleđa.\nOn je u Beogradu na skupu posvećenom zvaničnom pokretanju tog projekta u Srbiji, kazao da digitalizacija nije projekat koji može da se odradi usput i na brzinu, već da je to ;dugotrajni nepovratni proces koji zahteva plansko ulaganje.\n"Pristupanjem Darija projektu, Vlada Srbije je pokazala da se opredelila za sistemski pristup kvalitetnoj i naprednoj digitalizaciji svog kulturnog nasleđa. Jedan od prioriteta Ministarstva kulture i informisanja jeste i da se na institucionalnom nivou uspostave parametri, standardi i merila kvaliteta za digitalizaciju kulturnog nasleđa", kazao je Tasovac.\nOn je naglasio da će se insistirati da se iz budžeta stvaraju isključivo visokokvalitetni resursi dostupni svima, podsetivši da je Ministarstvo kulture i informisanja ove godine već podržalo dva važna infrastrukturna projekta.\nPrema njegovim rečima, to su leksikografska platforma za digitalizaciju istorijskih i dijalekatskih rečnika koju je predložio Institut za srpski jezik i otvorena platforma za digitalna izdavanja koju je predložila Vukova zadužbina i na na kojoj će biti objavljeno svih 35 tomova sabranih dela Vuka Stefanovića Karadžića.\n"Iskreno se nadam da će svi ovi i slični projekti pružiti novi kvalitet na polju digitalne humanistike u Srbiji i da će vizija evropske digitalne istraživačke infrastrukture za umetnost i humanistiku zaživeti ", dodao je Tasovac.\nProjekat evropske Digitalne istraživačke infrastrukture za umetnost i humanistiku (dariah.eu), koji je najvažniji i najambiciozniji projekat na evropskom kulturnom prostoru od programa koji za cilj imaju stvaranje dugotrajnog i održivog digitalnog pristupa rezultatima istraživačkog rada na polju humanistike i umetnosti, zvanično je ;lansiran krajem 2014. u Parizu, a osim Srbije, zemlje osnivači su Austrija, Belgija, ; Grčka, Danska, Irska, Italija, Kipar, Luksemburg, Malta, Nemačka, Slovenija, Francuska, Holandija i Hrvatska.\nMinistarstvo kulrure i informisanja\nGlumac je već nekoliko dana u bolnici i njegovo zdravstveno stanje je izuzetno loše.


NOĆ U BEOGRADU: Mališan povređen u udesu u ulici Kralja Milana\n09.10.2016. 09:38h 01.10.2017. 00:00h\nBEOGRAD - U Beogradu su se tokom noći dogodile tri saobraćajne nesreće u kojima su četiri osobe povređene, među kojima je jedno dete i 25-godišnja devojka koja je zadobila teške povrede, izjavila je portparol Hitne pomoći dr Nada Macura.\nNešto posle 21 sat u ulici Kralja Milana, došlo je do saobraćajnog udesa u kojem je lakše povređeno dete. Dečak je zbrinut u dečijoj klinici u Tiršovoj.\nDva muškarca su zadobila ortopedske povrede u saobraćajki koja se dogodila sat vremena nakon ponoći u ulici Vojvode Mićka. Muškarci su zbinuti na odeljenju neurohirurgije u Urgentnom centru.\nEkipa Hitne pomoći intervenisala je oko 4 sata ujutru gde je pešak, devojka starosti 25 godina povređena u udesu koji se dogodio u Makedonskoj ulici u blizini Doma omladine. Devojka je zadobila teške traume i prebačena na dalje lečenje u Urgentni centar.\nTokom noći, Hitna pomoć je intervenisala ukupno 128 puta, od čega 32 puta na javnom mestu. Za pomoć su zvali asmatičari i srčani bolesnici, a s obzirom da je vikend, javio se i povećani broj pacijenata zbog alkoholisanog stanja i tuča, ali ni jedna intervencija nije zabeležila treže povrede, rekla je Macura.\nhitna pomoćudeskralja milanadetetiršova


04:00: AM sreda 23 juna, 2021\nPosted on 9. juna 2021. at 10. juna 2021. by Ist Media\nKompanija Serbia Zijin Copper (Ziđin) reagovala je povodom predloga novog Kolektivnog ugovora, koga su sindikati tog preduzeća ocenili kao nepovoljan po radnike i zatražili pomoć države u pregovorima sa kineskom kompanijom.\nU saopštenju dostavljenom medijima, menadžment Ziđina navodi da je predlog novog Kolektivnog ugovora u svemu u skladu sa zakonodovastvom Republike Srbije, a njegov cilj je „eliminisanje mogućnosti sticanja iste zarade radnika bez obzira na radni učinak čime se nanosi šteta kompaniji i onemogućava dalji razvoj“.\nU prethodne dve godine zaposlili smo oko 1.500 ljudi iz Bora i Majdanpeka, a oko milijardu dolara je uloženo u otplatu istorijskih dugova kompanije, poboljšanju bezbednosti na radu i zaštiti životne sredine, povećanje proizvodnje i tehničku obnovu, navode u Ziđinu.\nKineska kompanija podseća da je prosečna zarada u Ziđinu 97.824 dinara što je 53,9 odsto više od prosečne plate u Srbiji.\nU pregovorima za zaključivanje novog Kolektivnog ugovora , poslovodstvo kompanije je upoznalo sindikate sa namerom da se u narednom periodu uvedu raznovrsne stimulacije, kao i brojni bonusi koji će odgovornim radnicima povećati zarade, ali izgleda da to ne odgovara sindikatima. Kompanija može u narednim godinama i decenijama nastaviti sa uspešnim poslovanjem samo ako se odvoji rad od nerada i garantuje više zarade odgovornima i onima koji daju veći doprinos, saopštio je Ziđin.\nNaglašava se da novi Kolektivni ugovor nije pretnja, već „šansa za zaposlene da svojim zalaganjem poboljšaju materijalni položaj sebe i svoje porodice“.\nKompletno saopštenje Ziđina možete videti OVDE.\nČomić: Nedovoljna svest građana o problemima osoba sa invaliditetom\nPosted by Nada Gudurić - 16. juna 2021. 0\nGordana Čomić, ministar za ljudska i manjinska prava i društveni dijalog, izavila je u Boru da Zakon o zabrani…


Vesti » Direkcija u Batajnici i Evropska unija – Zajedno u borbi za bezbednu hranu\nVršenje analiza kvaliteta mleka i ispitivanje bezbednosti hrane za životinje su osnovni zadaci istraživača u Direkciji za nacionalne referentne laboratorije u Batajnici. Imajući u vidu da je u pitanju krovna laboratorija u procesu ispitivanja bezbednosti hrane – analiza urađena u ovoj laboratoriji je konačna, i nakon nje nema nikakve sumnje da je supstanca ispravna.\nDirektor Direkcije za nacionalne referentne laboratorije u Batajnici, dr Nenad Dolovac, istakao je da se u Direkciji ispituju i ostaci pesticida, što je jako važno, jer su oni trenutno možda i najveći faktor rizika po zdravlje ljudi.\nSaradnja Direkcije i Evropske unije\n„Donacije su zaista bile mnogobrojne u prethodnih desetak godina, oko 10 miliona evra je uloženo – što u adaptaciju prostorija, laboratorijskih prostora, što u opremu. Uz pomoć te opreme je izvršena akreditacija ove laboratorije, i uz pomoć te opreme, ona i radi“, kaže Dolovac.\nEU oprema za Direkciju u Batajnici - ©Agromedia\nDoprinos EU prilikom pandemije\n„Posebno bih istakao zahvalnost u svoje ime i u ime Ministarstva poljoprivrede i Vlade Republike Srbije – na početku pandemije kovida 19, oprema koju je donirala EU, koja je korišćena za bezbednost hrane je korišćena za ispitivanje korona virusa. Uspeli smo za nekih godinu i po dve, da uradimo blizu 450.000 PCR analiza. Sada se Direkcija vraća normalnim aktivnostima.\nbezbednost hrane Direkcije za nacionalne referentne laboratorije u Batajnici Evropska unija za naša polja


Udruženje RUKE u ArtKvartu - Herceg Novi Cool\nHercegnovsko udruženje Ruke organizovaće niz kreativnih radionica u ArtKvartu, kreativnom habu koji se nalazi u Institutu Igalo, pored SPA galerije. Gosti Instituta i građani Herceg Novog, odrasli i djeca, moći će a se upoznaju sa tehnikama dekupaža, slikanja na svili i staklu, fraktalnog i umjetničkog crtanja, različitim tehnikama ručnog rada, a potom i izrade tradicionalnih i novih gastro-proizvoda. Saradnici u ovim aktivnostima NVO Ruke su Mirna Marić, Marina Seferović, Gordana Ražnatović, Nikola Ćurčin, Mira Krulanović (Zlatne niti) i drugi koji će se pridruživati.\n‘Osobenost ArtKvarta biće i otvoreni termini za okupljanje svih koji žele da se svojim rukodeljem bave zajedno sa drugima sličnih interesovanja, vrijeme kada uz kafu ili čaj, uz domaće delicije i prijatnu atmosferu, razgovaraju o različitim temama’ – kažu u NVO Ruke.\nNa ovaj način RUKE se vraćaju svojim izvornim ciljevima: promocija kreativnosti i neformalnog stvaralaštva, podrška stvaralaštvu – posebno žena, predstavljanje lokalnih stvaralaca široj javnosti, motivisanje i uključivanje djece i mladih ljudi u umjetničke i tradicionalne rukotvorne aktivnosti, oživljavanje tradicije i starih zanata i vještina, podsticanje na kreativno korišćenje slobodnog vremena, ekološku svjesti i zdraviji životni stil, što je doprinos kulturnoj i turističkoj ponudi i održivom razvoju, nova platforma za kreativnu zajednicu za razmjenu ideja, povezivanje ljudi i raznolikog izražavanja.\n‘Predstavljanje aktivnosti u ArtKvartu pripremamo za 8. mart na proslavi Međunarodnog dana žena koju će u centru Herceg Novog organizovati Fit Women Montenegro. Manifestacija će okupiti žene iz različitih zemalja koje žive u našem gradu, i u dvočasovnom druženju 11-13 h predstaviti specifičnosti internacionalne zajednice žena, aktivnosti koje sprovode, ideje koje ih motivišu da svijet oko sebe učine boljim mjestom’ – poručuju iz NVO Ruke.\nU ArtKvartu je prethodne sedmice održan susret učenika OŠ „Milan Vuković“ sa Bosiljkom Bokom Pušić i razgovor o novom romanu za djecu i mlade uz živu razmjenu ideja pisca i budućih čitalaca. Ovakvi susreti sa živim piscima bili su nekad divna prilika za djecu da sam koncept pričanja priče, transfer ideja, čime se umjetnost u svim oblicima i vremenima bavi, „ožive“ u razgovoru sa prisutnim autorima.\nBoka Pušić je sa Udruženjem RUKE sarađivala kao slikarka u projektu arTTown, ali i kao pjesnikinja: „Nesebičnost naranče“ njena je pjesma koju smo poklanjali posjetiocima – donatorima na jednoj od prvih humanitarnih akcija, koje su već postale tradicija Stađunskih fešti.\nPrethodni članakBavarska muzika, ples i specijaliteti u centru Herceg Novog\nSljedeći članakDva filma na repertoaru kafe bioskopa